ટીમ ઈન્ડિયાએ શ્રીલંકાના કોલંબો ખાતેના એસએસસી સ્ટેડિયમમાં રમાયેલી બીજી ટેસ્ટ મેચમાં ફોલોઓન બાદ શ્રીલંકાએ 386 રન બનાવી ઓલઆઉટ થયું હતું. ભારતે ઈનિંગ અને 53 રનથી જીત મેળવી શ્રેણી જીતી લીધી છે. ભારત તરફથી રવિન્દ્ર જાડેજાએ 5 વિકેટ લીધી હતી. અશ્વિન અને હાર્દિક પંડ્યાને 2-2 અને ઉમેશ યાદવને 1 વિકેટ મળી હતી. આ પહેલા ભારતે યજમાન શ્રીલંકાને પ્રથમ ઇનિંગમાં 183 રનમાં ઓલ આઉટ કરી નાખ્યુ હતું. અને ફોલોઓન આપવાનો નિર્ણય કર્યો હતો. ભારતે પ્રથમ ઇનિંગમાં 9 વિકેટે 622 રને દાવ ડિકલેર કર્યો હતો. જે બાદ તેને 439 રનની લીડ મળી હતી. આ સાથે જ ભારતે છેલ્લા 2 વર્ષોમાં શ્રીલંકાની ધરતી પર સતત બીજી ટેસ્ટ સીરિઝ જીતવાનો ઈતિહાસ રચ્યો છે. એટલું જ નહીં વિરાટ બ્રિગેડે 2 વર્ષમાં સતત 8મી ટેસ્ટ સીરિઝમાં જીત હાંસલ કરી છે.